ร้านนี้ เป็นร้านที่พึ่งเปิดใหม่ไม่นานนี้ค่ะ เห็นผ่านมาแล้วสนใจเลยแวะชิมเมื่อศุกร์ที่ผ่านมาผลคือ อร่อยผิดคาด เลยทำให้กลับไปถ่ายและแวะซื้อมาชิมอีกค่ะ
โดยจากชื่อร้าน ก็บ่งบอกตามตัวเลยค่ะว่า เน้นไปยังครัวซอง  และนอกจากนี้ยังมีพวกพายต่างๆและเครื่องดื่มบริการค่ะ

โดย ตัวเด่นของร้านที่ทำให้เรกลับมาซื้ออีกและติดใจมากคือ ครัวซองเยนสดค่ะ หน้าตาอาจจะดูธรรมดาแต่ กรอบนอกนุ่มในมากๆ และหอมเนยสุดๆไปเลยค่ะ นอกจากนี้ยังมี แบบโฮลวีตที่เนยจะน้อยหน่อยแต่อัดแน่นไปด้วยจมูกข้าวสาลีและอื่นๆ อันนี้อร่อยค่ะแต่เนื้อจะหยาบหน่อย เอามาทานร้อนๆสำหรับคนคุมน้ำหนักเวิร์คค่ะเพราะเนยน้อยกว่าแบบปกติ

ที่เหลือจะมีพวก พายต่างๆที่น่าแนะนำเป็นพวกพายเห็ดพริกไทยดำ และซอสขาว(ตอนเราไปหมด) คาโบนาร่าก็อร่อยนะคะแต่กลิ่นชีสน้อยไป เลยเหมือนไวท์ซอสมากกว่า  และตอนนี้มีโปรโมชั่นเปิดร้าน 3ฟรี1 ด้วยค่ะ ถ้าใครสนใจแนะนำว่าต้องลอง  ขอบอกว่า เอามาอุ่นร้อนด้วยเตาอบ(ไมโครเวฟไม่ฟินเท่าเตาอบปกตินะคะ) กรอบจน   ฟินและยอมอ้วนค่ะ